ئینستیتیوتی ڕۆژهەڵاتی ناوەڕاست بۆ توێژینەوە
ئینستیتیوتی ڕۆژهەڵاتی ناوەڕاست بۆ توێژینەوە (مێری - MERI)؛ بە ئینگلیزی: Middle East Research Institute;  - پەیمانگایەکی ئەکادیمی تایبەتە بە توێژینەوەی پۆڵەسی (سیاسات) و بیركردنەوە و دیراساتی ستراتیژی. بنکەکەی لە شاری هەولێرە، پایتەختی هەرێمی کوردستانی عێراق .  مێری توێژینەوەی بنەڕەتی لە بوارەکانی ئاشتی، مافی مرۆڤ، حوکمڕانی، ئاسایش و ئابووری ئەنجام دەدات. ئەم ڕێکخراوە لە ساڵی 2014 دامەزراوە و گەشەیەکی خێرای بەخۆیەوە بینیوە و ئێستا شوێنێکی گرنگی لە بواری توێژینەوەی سیاساتی لە ڕۆژهەڵاتی ناوەڕاستدا داگیرکردووە. مێری لە ریزبەندی پەیمانگاكانی جیهاندا، كە لەلایەن زانکۆی پێنسیلڤانیاوە ئەنجام دەدرێ، وەک ڕێکخراوێكی پێشەنگی توێژینەوەی پۆڵەسی هەلسەنگێندراوە و لە ماوەی شەش ساڵی یەك لەدوای یەكدا بە یەكەمی عێراق و پلەی 34 لە ڕۆژهەڵاتی ناوەڕاست و باکووری ئەفریقا دانراوە.

ئەرک و روانگە 
ئەرکی مێری بریتیە لە بەشداریکردن لە پرۆسەی نیشتیمانسازی (بنیاتنانی نەتەوە) و دەوڵەتسازی (بنیاتنانی دەوڵەت) و بە دیموکراسیکردن لە ڕۆژهەڵاتی ناوەڕاست. ئامانجەکانی بریتین لە پێشخستنی و پەرەپێدانی مافەکانی مرۆڤ، دیموکراسی، حوکمڕانی باش و خۆشگوزەرانی ئابووری [1]. مێری کۆمەڵێک چالاکیی بەرفراوان لەخۆدەگرێت، لەوانە، سیاسەتی نێودەوڵەتی، ئاسایشی نیشتمانی، دامەزراوەکانی دیموکراسی و حوکمڕانی، ئابووری، وزە، ژینگە، خزمەتگوزارییە گشتیەکان، کۆمەڵگەی مەدەنی و گەشەپێدانی کولتووری.

توێژینەوە 
مێری دەرەنجامی توێژینەوەكانی بڵاودەکاتەوە و دیبەیتی پۆڵەسی بە سێ زمانی ئینگلیزی، عەرەبی و کوردی بەڕێوەدەبات. ئینستیتیوتەكە چەندین پڕۆژەی توێژینەوەی ئەنجامداوە و ڕاپۆرتی بە کوالیتی ئەكادیمی بەرزەوە لەسەر داعش, ئاوارەکانی ناوخۆ، پەنابەران و مافەکانی کەمینەکان،  ئاشتەوایی دوای جەنگ، چاکسازی لە سیستەمی حوکمڕانی، پێشخستنی مافەکانی مرۆڤ (پاراستنی مافەکانی کەمینەکان، بەرەنگاربووەنەوی توندوتیژی دژی ژنان و چاکسازی دامەزراوەیی (سیستەمی دادوەری، داواکاری گشتی، وەزارەتی ناوخۆ و وەزارەتی پێشمەرگە).

مێری هاوکارییەکی بەرفراوان لەگەڵ زانکۆکان و ڕێکخراوەکانی ئاشتی لە ئەمریکا و ئەوروپا و ڕۆژهەڵاتی ناوەڕاست دەکات .

دیداری مێری 
ئینستیتیوتی مێری ساڵانە کۆنفرانسی گەورە (دیداری مێری) ڕێکدەخات کە سەرکردە سیاسییەکان و شارەزایانی سیاسەت لە عێراق و وڵاتانی دراوسێ بەشداری تێدا دەکەن.  مێری یەکەم کۆڕبەندی خۆی (دیداری مێری 2014) لە نێوان ٤-٦ی تشرینی دووەمی 2014 ئەنجامدا. ئەمەش بە یەکەمجار لە ناوچەکە دادەنرا، بەو پێیەی دیبەیتی كراوەی ئەنجامدا بە بەشداری فوئاد مەعسوم (سەرۆکی پێشووی عێراق)، سەلیم جبوری (سەرۆکی پێشووی پەرلەمانی عێراق)، ئوسامە نوجەیفی (جێگری سەرۆکی عێراقی پێشوو)، نێچیرڤان بارزانی (سەرۆکوەزیرانی پێشووی هەرێمی كوردستان)، بەرهەم ساڵح (سەرۆک کۆماری پێشووی عێراق)، مەسرور بارزانی (سەرۆکی ئێستای حکومەتی هەرێم)، قوباد تاڵەبانی (جێگری سەرۆک وەزیرانی هەرێم) هەروەها داڕێژەرانی سیاسەتی نێودەوڵەتی، وەک وەزیرانی دەرەوە (بۆ نموونە تورکیا)، باڵیۆز و پسپۆڕانی ئەکادیمی (  ). لەو کاتەوە ساڵانە کۆڕبەندی MERI بەڕێوەدەچێت و کاریگەرییەکانی لەسەر داڕشتنی سیاسەت و هۆشیاری گشتی زۆر بووە.

دیداری عێراق 
مێری یەکەمین دیداری عێراقی (دیداری دامەزراندن) لە بەغدا (2-4 ی ئایاری 2023) ڕێکخست، بە هاوبەشی لەگەڵ سەنتەری ئەلنەهرەین. ئەمەش کۆنفرانسە باڵایەکی دیکە بوو کە بڕیاردەران و داڕێژەرانی سیاسەت و هەروەها ئەکادیمیست و دیپلۆماتکاران و ڕۆژنامەنووسانی نیشتمانی و نێودەوڵەتی کۆکردەوە. لە کۆنفرانسەکەدا م.  . لەنێو بەشداربووان، سەرۆك وەزیرانی عێراق، محمد شیاع السوداني، و سەرۆكی هەرێمی كوردستان (نێچیرڤان بارزانی) و جێگرانی سەرۆك وەزیران لە بەغدا و هەولێر، كۆمەڵێك ئەندامانی كابینەی حكومەتی بەغدا و جێگری وەزیری دەرەوەی ئەمەریكا و نێردەی سكرتێری گشتی نەتەوە یەكگرتووەكان و ژمارەیەكی زۆر لە باڵوێز و ئەكادیمیست و رۆژنامەنووس و پسپۆڕان.

سەرچاوەی دارایی 
سەرچاوەی دارایی مێری بریتیە لە گرانتی توێژینەوە و سپۆنسەرایەتی دیدارەكانی، هەربۆیە سەربەخۆیی دارایی و سیاسییەکەی هەمیشە زامینكردووە. سەرمایەی دامەزراندنی مێری (3.5 ملیۆن دۆلار) بوو كە لە مانگی کانوونی دووەمی 2013 لەلایەن ئەنجومەنی نەوت و غازی هەرێمی کوردستان (سندوقی بنیاتنانی توانا) بەخشرا. لەو کاتەوە لە ئاستی نێودەوڵەتیدا بە سەرکەوتوویی کێبڕکێی لەسەر سندوقەکانی توێژینەوە کردووە. لە چوارچێوەی پرۆگرامی توێژینەوە ستراتیژیەكانی یەکێتی ئەوروپاوە یارمەتییە گەورەکانی پێبەخشراوە، لەوانە EUNPACK  و FEUTURE.   هەروەها پارەی لە پەیمانگای ئاشتی ئەمریکا دەستەبەر کردووە .

پێشوازی نێودەوڵەتی 
ئینستیتیوتی مێری لە 18ی ئایاری 2014 دەستی بە کار کرد. لە ساڵی 2015، تەنها ساڵێک دوای دامەزراندنی، ئینستیتیوتی مێری لەنێو لوتكەی دامەزراوە سەرەکییەکانی بیرکردنەوە لە هەرێمی ڕۆژهەڵاتی ناوەڕاست و باکووری ئەفریقا (MENA) ناوی هات، و بە بەرزترین پلە لە عێراقدا ریزبەندكرا. ئینستیتوتی مێری پێگەی خۆی بۆ ساڵانی یەک لە دوای یەک (2015-2019) چەسپاند و پلەی یەکەمی لە عێراق و لە وڵاتانی MENA پلەی 34ی بەدەستهێنا (لە نێوان 507 دامەزراوە) كە دەكاتە لە نێو  7%ی لوتكەدا، ئەویش بەپێی ڕاپۆرتی Global Go To Think Tank Index  کە لەلایەن   و پرۆگرامی کۆمەڵگە مەدەنییەکانی ئینستیتیوتی لاودەر لە زانکۆی پێنسیلڤانیا ’ Lauder Institute دەرچووە.

بڵاوکراوەکان یان گوتەكانی مێری لە زاناکانیەوە بە شێوەیەکی بەرفراوان لە هەواڵ و میدیا گەورەکاندا ئاماژەیان پێکراوە، لەوانە نیویۆرک تایمز ،  دەنگی ئەمریکا ،  RN-ABCی ئوسترالی،  NBC News,  ئەلجەزیرە  و ئەوانی تر

سەرچاوەکان 

ھەولێر